Markaðssetning As We Grow í Japan - verkefnislok Fréttatilkynning verkefnisstjórans Stuðningur Tækniþróunarsjóðs gerði As We Grow kleift að stíga sín fyrstu skref á japönskum markaði með hágæðafatnað sinn , sem byggir á sérstakri hönnun og að fötin “ vaxi með barninu ” . Á árinu 2015 var íslenska hönnunarfyrirtækinu As We Grow úthlutað markaðsstyrk frá Tækniþróunarsjóði til að ráðast í markaðssókn á Japansmarkaði . Markmið fyrirtækisins var að ná fótfestu á markaði í Japan með hágæðafatnað sinn , sem byggir á sérstakri hönnun og að fötin “ vaxi með barninu ” . Lögð var áhersla á að byggja upp samband við dreifi - og söluaðila og leggja þannig í samvinnu við þá , grunninn að markaðssetningu As We Grow í Japan . Stuðningur Tækniþróunarsjóðs gerði As We Grow kleift að stíga sín fyrstu skref á japönskum markaði og ráðast í fjölbreytt markaðsverkefni sem fólst meðal annars í heimsóknum milli landa , þátttöku í sýningum , gerð markaðsrannsókna og eflingu innviða fyrirtækisins . As We Grow tók þátt í fimm virtum vörusýningum á árinu . Samhliða því stundaði As We Grow samfellt sölu - og markaðsstarf ásamt japönskum dreifiaðila , en As We Grow vörur eru nú seldar í yfir 20 verslunum í Japan . Verkefnið leggur grunninn að áframhaldandi öflugri markaðssetningu As We Grow í Japan . Mikill áhugi er á Íslandi í Japan og við finnum strax að Hönnunarverðlaun Íslands 2016 sem fyrirtækið hlaut á dögunum skipta miklu máli í að byggja upp þekkingu á vörumerki AS WE GROW á þessum mikilvæga markaði . Undirritað samkomulag við dreifiaðila í Japan Markaðs - og kynningarefni fyrir sýningar í Japan Markaðsrannsóknir og markhópagreining á japanska markaðinum Þátttaka í sýningum í Japan Uppfærsla á vefverslun Aðlögun framleiðslu að japanska markaðnum As We Grow vörur seldar í yfir 20 verslunum í Japan